Sturla Böðvarsson alþingismaður og forseti Alþingis eignaðist fyrir skömmu alnafna , Sturlu Böðvarsson yngri . Hann er fæddur 26. mars og er sonur Guðrúnar Tinnu Ólafsdóttur og Böðvars Sturlusonar . Drengurinn vó 3.550 grömm við fæðingu og var fimmtíu og þrír og hálfur sentimetri . Afinn er að vonum ánægður og segir það auðvitað ánægjulegt að fá að eignast alnafna . „ Drengurinn dafnar vel og er hinn hressasti . Hann líkist báðum foreldrum sínum virðist mér en hefur auðvitað eitthvað frá afa sínum . Mér sýnist hann farinn að halda ræðu ef marka má myndina , “ segir hinn stolti afi í stuttu viðtali við Skessuhorn .